open-index/open-wikipedia-markdown huggingface dataset:
ริวเซย์ โนะ ร็อคแมน 2

**ริวเซย์โนะร็อคแมน 2** () หรือ **เมกาแมน สตาร์ฟอร์ซ 2** (Mega Man Star Force 2) เป็นวิดีโอเกมลำดับที่ 2 ของซีรีส์ริวเซย์โนะร็อคแมน ออกวางจำหน่ายในประเทศญี่ปุ่นเมื่อวันที่ 22 พฤศจิกายน ค.ศ. 2007 โดยภาคนี้ถูกแบ่งเป็น 3 แบบออกจำหน่าย 2 แบบคือ **เบอร์เซิร์ก x ไดนาซอร์** (ベルセルク x ダイナソー,**Zerker × Saurian**) และ **เบอร์เซิร์ท x ชิโนบิ** (ベルセルク x シノビ,**Zerker × Ninja**)

## เนื้อเรื่องย่อ

## ระบบการเล่นเกม
### ไทรป์ออน

## ตัวละครที่ปรากฏ
### ตัวเอก
;โฮชิคาวะ ชูบารุ (星河 スバル) / ร็อคแมน (ロックマン)
;วอร์ร็อก (ウォーロック)
### เหล่ามนุษย์
;โซโล (ソロ)
:เด็กหนุ่มผู้มีสายเลือดของทวีปมูคนสุดท้ายแต่เนื่องจากทวีปมูล่มสลาย โซโลจึงอยู่ในเมืองแต่กลับถูกคนอื่นรังเกียจและดูถูกเหยียดหยาม ทำให้เกิดความแค้นต่อมนุษย์ขึ้นมา เป็นศัตรูคู่ปรับของชูบารุ โซโลสามารถแปลงร่างเป็นนักรบคลื่นไฟฟ้าได้โดยใช้สัญลักษณ์และไม่ใช้สิ่งมีชีวิตคลื่นไฟฟ้ามาใช้แต่มีพลังที่เท่ากับการที่รวมร่างกับสิ่งมีชีวิตคลื่นไฟฟ้า
;ฮิบิกิ มิโซระ (響 ミソラ, Sonia Strumm)
;ชิโรงาเนะ ลูนะ (白金 ルナ, Luna Platz)
;อุชิจิมะ กอนตะ (牛島 ゴン太, Bud Bison)
;ไชโซอิน คิซามาโระ (最小院 キザマロ, Zack Temple)
;ด็อกเตอร์ โอริฮิเมะ (ドクター・オリヒメ, Vega)
:นักวิทยาศาสตร์จากทวีปมู มีเป้าหมายที่จะยึดครองโลกโดยการใช้พลังของเลมู พระเจ้าแห่ง EM เวฟ เหตุผลที่แท้จริงคือเธอการชุบชีวิตฮิโกะ คนรักที่ตายไปในสงคราม เพราะความแค้นทำให้เธอเกลียดโลกนี้ที่พรากคนที่เธอรักไป
;ไฮด์ (ハイド)
:ลูกน้องของโอริฮิเมะทำหน้าที่หาผู้ใช้พลังคลื่นไฟฟ้า UMA
;โฮชิคาวะ อาคาเนะ (星河 あかね, Hope Stelar)
;ชิโรงาเนะ ยูริโกะ (白金 ユリ子)
;ฮาซามิ คิโยคิชิ (狭見 千代吉, Claud Pincer)
;ยางิ เคนตะ (八木 ケン太, Kidd Gruff)
;สึเบริตะ อิซามุ (滑田 イサム)
;สึเบริตะ ไอ (滑田 アイ)
;โกริ มนจิโร่ (五里 門次郎, Rich Dotcom)
;คิว ดาเมงาวะ (キュー・出間崎, Gerry Romero)
:นักวิจัยสิ่งมีชีวิตที่หาพิสูจน์ไม่ได้โดยเชื่อว่าทะเลสาบแห่งหมู่บ้านดอนบรามีดอสซี่ซึ่งปรากฏตัวในทะเลสาบแห่งนี้แต่ไม่มีใครเชื่อ
;ผู้ใหญ่บ้านแห่งหมู่บ้านนาซคา (ナンスカ村の村長)
:กำนันแห่งหมู่บ้านนาซคาต้องการให้กอนตะอยู่ในหมู่บ้านนาซคาเนื่องจากคิดว่ากอนตะเป็นเทพเจ้าแห่งนาซคา
### สิ่งมีชีวิตคลื่นไฟฟ้า
;ฮาร์ป (ハープ, Lyra)
;แฟนธอม (ファントム)
:UMA รูปร่างหน้ากากแฟนธอม
;โกสต์ (ゴースト)
;เยติ (イエティ)
:UMA รูปร่างเยติ
;บราคีโอ (ブラキオ, Plesio)
:UMA รูปร่างเนสซี่
;คอนดอร์ (コンドル)
:UMA รูปร่างแร้งยักษ์
;โกท (ゴート, Goat Foo)
:FM รูปร่างแพะ
;อ็อกซ์ (オックス, Taurus)
:FM รูปร่างวัวถูกคืนชีพขึ้นมาเนื่องจากคลื่นไฟฟ้าที่อยู่ในตัวกอนตะยังเหลืออยู่และถูกปลุกด้วยไฟ
;ออฟิวคัส (オヒュカス, Ophiuca)
:FM รูปร่างงูถูกคืนชีพด้วยพลังของแฟนธอมแบล็ค
;แคนเซอร์ (キャンサー)
;เจมินี่ (ジェミニ)
### มนุษย์คลื่นไฟฟ้า
;ฮาร์ป โน้ต (ハープ・ノート, Harp Note)
;บุไร (ブライ, Rogue)
;แคนเซอร์ บับเบิ้ล (キャンサー・バブル, Cancer Bubble)
;โกท กังฟู (ゴート・カンフー, Kung-Foo Kid)
;เจมินี่ สปาร์ค (ジェミニ・スパーク, Gemini Spark)
### UMA
;เอมตี้ (エンプティー, Hollow)
;แฟนธอม แบล็ค (ファントム・ブラック, Dark Phantom)
;เยติ บลิซซาร์ด (イエティ・ブリザード)
;บราคีโอ เวฟ (ブラキオ・ウェーブ)
;คอนดอร์ จีโอกราฟ (コンドル・ジオグラフ, Terra Condor)
;ออริกา เจเนอรัล (オリガ・ジェネラル, General Auriga)
;อพอลโล เฟรม (アポロン・フレイム, Apollon Flame)
### ตัวละครอื่นๆ
;ลา มู (ラ・ムー)

## พื้นที่ในเกม

2
หมวดหมู่:เกมสำหรับนินเท็นโดดีเอส
หมวดหมู่:วิดีโอเกมที่มีปฏิปักษ์หญิง
สุนัย จุลพงศธร

**สุนัย จุลพงศธร** (เกิด 11 กุมภาพันธ์ พ.ศ. 2494) อดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย อดีตรองเลขาธิการนายกรัฐมนตรี อดีตรองโฆษกประจำสำนักนายกรัฐมนตรี และอดีตสมาชิกสภาผู้แทนราษฎรจังหวัดนครสวรรค์

## ประวัติ
สุนัย เกิดเมื่อวันที่ 11 กุมภาพันธ์ พ.ศ. 2494 ที่ตำบลหนองกระเจา อำเภอชุมแสง จังหวัดนครสวรรค์ เป็นบุตรของนายจุ่น กับนางหลา จุลพงศธร จบนิติศาสตร์บัณฑิต  จากจุฬาลงกรณ์มหาวิทยาลัย จบรัฐศาสตรมหาบัณฑิต สาขาการเมืองระหว่างประเทศ จากมหาวิทยาลัยเชียงใหม่ และจบศิลปศาสตรดุษฎีบัณฑิต สาขาวางแผนและพัฒนาชนบท จากมหาวิทยาลัยแม่โจ้ แล้วเป็นหนึ่งการเคลื่อนไหวนิสิตนักศึกษา ในเหตุการณ์ 14 ตุลา พ.ศ. 2516

## งานการเมือง
สุนัย จุลพงศธร เข้าสู่งานการเมืองโดยการเป็นประธานสภาเขตสัมพันธวงศ์ ในปี พ.ศ. 2528 เป็นผู้ช่วยสมาชิกสภาผู้แทนราษฎร (พลเอกชาติชาย ชุณหะวัณ) ในปี พ.ศ. 2535 และเป็นสมาชิกสภาผู้แทนราษฎรจังหวัดนครสวรรค์ สังกัดพรรคชาติพัฒนา ในการเลือกตั้ง พ.ศ. 2538 และการเลือกตั้ง พ.ศ. 2539 และได้รับแต่งตั้งเป็นรองโฆษกประจำสำนักนายกรัฐมนตรี ต่อมาในการเลือกตั้ง พ.ศ. 2548 จึงย้ายมาลงสมัครในระบบบัญชีรายชื่อ สังกัดพรรคไทยรักไทย จากนั้นในการเลือกตั้ง พ.ศ. 2550 ได้สังกัดพรรคพลังประชาชน และการเลือกตั้ง พ.ศ. 2554 สังกัดพรรคเพื่อไทย

สุนัย เป็นที่รู้จักกันมากขึ้นเมื่อเขาขึ้นอภิปรายตอบโต้ฝ่ายค้าน ในขณะที่เขาสังกัดพรรคพลังประชาชน โดยการเปิดโปงเส้นทางเงินทุนที่เชื่อมโยงระหว่าง พรรคประชาธิปัตย์ และ พันธมิตรประชาชนเพื่อประชาธิปไตย จนกระทั่งถึงการโจมตีผู้อยู่เบื้องหลังการชุมนุมของพันธมิตรฯ อย่างร้อนแรง

ภายหลังจากที่พรรคพลังประชาชนถูกยุบ สุนัยก็ย้ายมาสังกัดพรรคเพื่อไทย และร่วมเป็นหนึ่งในผู้อภิปรายไม่ไว้วางใจ โดยสุนัยเป็นผู้อภิปราย อภิสิทธิ์ เวชชาชีวะ นายกรัฐมนตรี
ต่อมาในปี พ.ศ. 2554 ได้รับแต่งตั้งเป็นประธานคณะกรรมาธิการการต่างประเทศ สภาผู้แทนราษฎร

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 33

ต่อมาเมื่อมีการก่อรัฐประหาร เมื่อวันที่ 22 พฤษภาคม พ.ศ. 2557 คณะรักษาความสงบแห่งชาติ (คสช.) ออกคำสั่งที่ 3/2557 และคำสั่งที่ 53/2557 เรียกให้สุนัยไปรายงานตัว แต่เขามิได้ไปตามคำสั่งดังกล่าว ศาลทหารจึงออกหมายจับ มีรายงานว่าเขาเข้าร่วมกับ สมัชชาประชาชนเพื่อประชาธิปไตย เคลื่อนไหวทางการเมืองในประเทศสหรัฐอเมริกา

## เครื่องราชอิสริยาภรณ์

## อ้างอิง

## แหล่งข้อมูลอื่น
*
*ช่อง Sunai Fanclub บนยูทูบ
*ช่อง Sunai TV  บนยูทูบ
*ช่อง Sunai Channel บนยูทูบ

หมวดหมู่:บุคคลจากอำเภอชุมแสง
หมวดหมู่:นักการเมืองจากจังหวัดนครสวรรค์
หมวดหมู่:สมาชิกสภาผู้แทนราษฎรจังหวัดนครสวรรค์
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:สมาชิกสภาผู้แทนราษฎรไทยแบบสัดส่วน
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:นักเคลื่อนไหวชาวไทย
หมวดหมู่:บุคคลที่เกี่ยวข้องกับเหตุการณ์ 14 ตุลา
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:นิสิตเก่าคณะนิติศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะรัฐศาสตร์และรัฐประศาสนศาสตร์ มหาวิทยาลัยเชียงใหม่
หมวดหมู่:บุคคลจากคณะผลิตกรรมการเกษตร มหาวิทยาลัยแม่โจ้
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ม.ป.ช.
เจ้าหญิงมะซะโกะ

**เจ้าหญิงมะซะโกะ** อาจหมายถึง

* เจ้าหญิงมะซะโกะ (พ.ศ. 1493–1543) พระราชธิดาในจักรพรรดิซุซะกุ และเป็นจักรพรรดินีในจักรพรรดิเรเซ
* เจ้าหญิงมะซะโกะ (พ.ศ. 2196–2255) พระราชธิดาในจักรพรรดิเรเง็ง
* เจ้าหญิงมะซะโกะ เจ้าหญิงสึเนะ (พ.ศ. 2431–2483) พระราชธิดาในจักรพรรดิเมจิ
* เจ้าหญิงมะซะโกะแห่งนะชิโมะโตะ (พ.ศ. 2444–2532) พระธิดาในเจ้าชายโมะริมะซะ เจ้าชายนะชิโมะโตะ และเป็นพระชายาในมกุฎราชกุมารอึยมินแห่งเกาหลี
* เจ้าหญิงมะซะโกะแห่งคุนิ (พ.ศ. 2469) พระธิดาในเจ้าชายอะซะอะกิระ เจ้าชายคุนิ
* เจ้าหญิงมะซะโกะแห่งมิกะซะ (พ.ศ. 2494) พระธิดาในเจ้าชายทะกะฮิโตะ เจ้าชายมิกะซะ
* เจ้าหญิงมะซะโกะ มกุฎราชกุมารีแห่งญี่ปุ่น (พ.ศ. 2506) พระชายาในเจ้าชายนะรุฮิโตะ มกุฎราชกุมารแห่งญี่ปุ่น
Å

thumb|right

**Å** เป็นตัวอักษรที่พบได้ในหลาย ๆ ภาษา โดยเฉพาะภาษากลุ่มเจอร์แมนิก เช่น ภาษาสวีเดน อักษรดังกล่าวก็คืออักษร A ที่มีห่วงอยู่ด้านบน โดยจะใช้แทนเสียงที่แตกต่างไปจากเสียง a ในภาษานั้น ๆ

หมวดหมู่:อักษรละติน
ม่าน

**ม่าน** คือวัสดุที่ใช้สำหรับสำหรับป้องกันหรือบดบังแสงหรือลมโดยมากมักหมายถึงวัสดุที่ทำจากผ้า ผ้าม่านจะแขวนเหนือประตู หรือเรียกว่าม่านประตู (portière) ม่านมักแขวนภายในอาคารเหนือหน้าต่างเพื่อกันแสง หรือในตอนกลางคืนเพื่อความเป็นส่วนตัวในการนอนหลับ หรือป้องกันแสงจากนอกอาคาร 

ผ้าม่านมีความหลากหลายทั้งรูปร่าง วัสดุ ขนาด สีสันและลวดลาย โดยส่วนมากจะมีแผนกที่จำหน่ายผ้าม่านโดยเฉพาะในห้างสรรพสินค้า ขณะที่ในบางร้านก็ขายผ้าม่านโดยเฉพาะ ผ้าม่านในบางประเทศอาจทึบในประเทศเขตร้อนอย่างเช่น สเปน ที่บานเกล็ดไม้ที่ยึดไว้ภายนอกอาคารเพื่อความส่วนตัวและเก็บความเย็นภายในอาคารได้ ม่านยังเป็นส่วนหนึ่งของหน้าต่างและเป็นรูปลักษณ์หน้าตาภายนอกของบ้าน และยังช่วยควบคุมสภาพแวดล้อมและแสงจากธรรมชาติสู่ภายในห้อง การทำงานของม่านจะเห็นได้อย่างชัดเจนโดยเฉพาะจากแสดงธรรมชาติ ถ้าผนวกกับตำแหน่งแสงภายในที่เหมาะสม จะทำให้ดูน่าสนใจรวมถึงในเวลากลางคืนด้วย 

ผ้าม่านมีหลายรูปแบบ ผ้าม่านจีบ ผ้าม่านตาไก่ ผ้าม่านคอกระเช้า (ผ้าม่านกระเช้า) ผ้าม่านพับ ผ้าม่านหลุยส์ ผ้าม่านลอน เป็นต้น ผ้าม่านจีบเป็นแบบผ้าม่านที่มีการรีดอัดจีบให้แหล่มเพื่อให้รักษารูปทรงอันสวยงาม ผ้าม่านจีบที่นิยมใช้มากที่สุดจะเป็นผ้าม่านสามจีบ (Triple Pinch Pleated Curtains) สมัยนี้ ผ้าม่านตาไก่ (Grommet Curtains) ซึ่งเป็นแบบผ้าม่านที่ใช้ห่วงในการแขวนผ้าม่าน โดยการตอกรูในผ้าด้านบน (หัวผ้าม่าน) เพื่อใส่ห่วง"ตาไก่" ผ้าม่านสไตล์นี้ได้รับความนิยมมากขึ้น และถือว่าเป็นสไตล์ผ้าม่านที่ออกแนวร่วมสมัย "โมเดิร์น" มากที่สุด ผ้าที่ใช้ทำม่านมีหลายชนิด มีผ้าแจ็คการ์ด (Jacquard) ผ้าฝ้าย (Cotton) ผ้าใยสังเคราะห์ (Polyester) ผ้าซาติน (Satin) ผ้ากำมะหยี่ (Velvet) ผ้าไหม (Silk) เป็นต้น สมัยนี้จะนิยมใช้ผ้าม่านกันรังสี Ultraviolet (UV) หรือที่เรียกกันว่าผ้าม่าน "Blackout" ซึ่งเป็นชนิดผ้าม่านที่ทำด้วยผ้าสามชั้น ผ้าม่าน Blackout จะมีเส้นด้ายสีดำเป็นวัสดุกัน UV ทออยู่ระหว่างกลาง เวลาเย็บสำเร็จ เส้นด้ายสีดำนี้จะซ่อนอยู่ข้างในเนื้อผ้า ทำให้ผ้าม่านดูสวยเพราะมองไม่เห็นเส้นด้ายนี้ ผ้าม่าน Blackout เป็นชนิดผ้าม่านที่กันแสงและความร้อนได้ดีกว่าผ้าม่านปกติ จึงได้รับความนิยมเป็นอย่างมากในหลาย ๆ ประเทศ

## ประเภท
รูปแบบม่านที่ทำจากผ้ามีหลายประเภท อาทิ

* ม่านจีบ
* ม่านลอน
* ม่านพับ
* ม่านตาไก่

ม่านที่ทำจากวัสดุที่ไม่ใช้ผ้า ได้แก่
* ม่านปรับแสง
* ม่านม้วน (ผลิตจากใยสังเคราะห์)
* มู่ลี่

ม่านที่ทำจากวัสดุที่ผลิตจากธรรมชาติ เช่น
* ม่านมู่ลี่ไม้ไผ่

## อ้างอิง

หมวดหมู่:เครื่องตกแต่งบ้าน
ตำบลหัวทะเล (อำเภอเมืองนครราชสีมา)

**ตำบลหัวทะเล** เป็นตำบลแห่งหนึ่งในอำเภอเมืองนครราชสีมา จังหวัดนครราชสีมา พื้นที่ทั้งหมดอยู่ในความดูแลของ **เทศบาลตำบลหัวทะเล**

## ประวัติเทศบาล
เทศบาลตำบลหัวทะเล เป็นหน่วยงานปกครองส่วนท้องถิ่นที่ได้รับการจัดตั้งตามประกาศของกระทรวงมหาดไทย ลงวันที่ 19 มกราคม 2539 ซึ่งประกาศเป็นองค์การบริหารส่วนตำบลครั้งที่สอง ตามพระราชบัญญัติสภาตำบลและองค์การบริหารส่วนตำบล พ.ศ. 2537 โดยประกาศให้เป็น อบต.ชั้น 5 (ซึ่งมีรายได้ตั้งแต่ 1-3 ล้านบาท) และต่อมาได้มีการประกาศ ของกระทรวงมหาดไทย เมื่อเดือนมีนาคม 2540 ให้เลื่อนฐานะเป็น อบต. ชั้น 2 (ซึ่งมีรายได้ตั้งแต่ 12-20 ล้านบาท) ปัจจุบันนี้ ได้ยกฐานะเป็นเทศบาลตำบลตามประกาศกระทรวงมหาดไทยเมื่อวันที่ 20 สิงหาคม 2547 (จัดตั้งพร้อมกับ เทศบาลตำบลหนองไผ่ล้อม)

## ที่ตั้ง
ตำบลหัวทะเล ตั้งอยู่ทางทิศตะวันออกของอำเภอเมืองนครราชสีมา มีระยะทางห่างจากอำเภอเมืองนครราชสีมา ประมาณ 6 กิโลเมตร ตำบลหัวทะเล มีเนื้อที่โดยประมาณ 15.59 ตารางกิโลเมตร มีอาณาเขตติดต่อ ดังนี้
* ทิศเหนือ 	 ติดต่อกับ ตำบลตลาด อำเภอเมืองนครราชสีมา
* ทิศตะวันออก ติดต่อกับ ตำบลมะเริง อำเภอเมืองนครราชสีมา
* ทิศใต้ 	 ติดต่อกับ ตำบลหนองบัวศาลา อำเภอเมืองนครราชสีมา
* ทิศตะวันตก ติดต่อกับ ตำบลในเมือง และ ตำบลโพธิ์กลาง อำเภอเมืองนครราชสีมา

## หมู่บ้านและชุมชน
### หมู่บ้าน
เทศบาลตำบลหัวทะเลมีทั้งหมด 12 หมู่บ้าน ได้แก่

* หมู่ที่ 1 	 บ้านหัวทะเล 	 	
* หมู่ที่ 2 	 บ้านดอนขวาง 	 	
* หมู่ที่ 3 	 บ้านโนนฝรั่ง 	 	
* หมู่ที่ 4 	 (บ้านหนองสองห้อง บ.มรกตแลนด์ บ.ไพฑูรย์แลนด์,บ.สวนเรือนไม้,บ.วรการ 2) 	 	
* หมู่ที่ 5 	 บ้านพะไล 	 	
* หมู่ที่ 6 	 บ้านพะไล 	
* หมู่ที่ 7 	 บ้านหัวถนน 
* หมู่ที่ 8 	 บ้านข่อยงาม 
* หมู่ที่ 9 	 บ้านท่ากระสังข์ 
* หมู่ที่ 10 	 บ้านหนองสองห้องเหนือ 
* หมู่ที่ 11 	 (บ้านบุญนิมิต บ.อยู่สบาย,บ.วรการ 4,5,8,พาราไดซ์)	
* หมู่ที่ 12 	 บ้านทุ่งทะเลร่วมใจ

### ชุมชน
เทศบาลตำบลหัวทะเลมีทั้งหมด 17 ชุมชน ได้แก่

* ชุมชนที่ 1 	 ชุมชนหัวทะเล 	 	
* ชุมชนที่ 2 	 ชุมชนรุ่งอรุณ 	 	
* ชุมชนที่ 3 	 ชุมชนบึงทะเล 	 	
* ชุมชนที่ 4 	 ชุมชนดอนขวาง 	 	
* ชุมชนที่ 5 	 ชุมชนบ้านหัวถนน 	 	
* ชุมชนที่ 6 	 ชุมชนบ้านข่อยงาม 	 	
* ชุมชนที่ 7 	 ชุมชนบ้านท่ากระสังข์ 	 	
* ชุมชนที่ 8 	 ชุมชนพะไลพัฒนา 	 	
* ชุมชนที่ 9 	 ชุมชนพะไลสามัคคี
* ชุมชนที่ 10 	 ชุมชนจตุรมิตร
* ชุมชนที่ 11 	 ชุมชนวรการ 4,5
* ชุมชนที่ 12 	 ชุมชนบุญนิมิต
* ชุมชนที่ 13 	 ชุมชนสองห้องลมเย็นสามัคคี
* ชุมชนที่ 14 	 ชุมชนราชดำริ
* ชุมชนที่ 15 	 ชุมชนหนองสองห้องเหนือ
* ชุมชนที่ 16 	 ชุมชนโนนฝรั่ง
* ชุมชนที่ 17 	 ชุมชนทุ่งทะเลร่วมใจ

## สถานศึกษา
มหาวิทยาลัยมหาจุฬาลงกรณราชวิทยาลัย วิทยาเขตนครราชสีมา

### สถานศึกษา

* สถานศึกษาสังกัดสำนักงานคณะกรรมการการศึกษาขั้นพื้นฐาน จำนวน 4 แห่ง
** ระดับประถมศึกษา จำนวน 2 แห่ง
** ระดับมัธยมศึกษา จำนวน 2 แห่ง คือ โรงเรียนบุญวัฒนา (โรงเรียนสหศึกษาประจำจังหวัด)

### เอกชน
* โรงเรียนมารีย์รักษ์ (อนุบาล-ประถมปีที่ 6)

## วัด
วัดในเขตเทศบาลตำบลหัวทะเล ทั้งหมด 5 แห่ง ดังนี้

* วัดป่าศรัทธารวม 	
* วัดดอนขวาง 	
* วัดตะคองเก่า 	
* วัดพะไล 	
* วัดหนองสองห้อง 

## อ้างอิง

หัวทะเล
หัวทะเล
ไนต์คลับ

**ไนต์คลับ** () เป็นสถานที่บันเทิงสำหรับพบปะ ดื่ม เต้นรำ ที่โดยมากจะเป็นธุรกิจกลางคืน คนที่มาไนต์คลับบ่อย ๆ จะเรียกว่า **คลับเบอร์** (clubber) ไนต์คลับนั้นมีความแตกต่างจาก บาร์, ผับหรือโรงเหล้า คือ มีพื้นที่เต้นรำที่เรียก แด๊นซ์ฟลอร์และมีบูธดีเจ ที่เล่นเพลงจำพวกแด๊นซ์และเพลงป็อป บางไนต์คลับมากิจกรรมบันเทิงอื่น เช่น ตลก, นักเต้น โก-โก้, นักเต้นเปลื้องผ้า

ดนตรีในไนต์คลับมีทั้งที่เป็นวงไลฟ์แบนด์ หรือเป็นเพลงมิกซ์จากดีเจ ส่วนใหญ่แนวเพลงที่เล่นจะเป็นเทคโน, ดนตรีเฮาส์, เฮฟวีเมทัล, การาจ, ฮิปฮอป หรือซัลซ่า


หมวดหมู่:กลางคืน
หมวดหมู่:ชีวิตกลางคืน
หมวดหมู่:สถานบันเทิง
เจมี เบลล์

**แอนดิว เจมส์ แมคฟิน เบลล์** () หรือรู้จักในชื่อวงการว่า **เจมี่ เบลล์** เกิดเมื่อวันที่ 14 มีนาคม ค.ศ. 1986  เป็นนักแสดง , นักเต้น , โปร์ดิวเซอร์และผู้กำกับชาวอังกฤษ เขาเป็นเจ้าของรางวัลนักแสดงยอดเยี่ยมจากเวทีรางวัลบาฟต้า เป็นที่รู้จักในผลงานการแสดงภาพยนตร์เรื่อง Billy Elliot (2000) ซึ่งทำให้เขาได้รับรางวัลนักแสดงยอดเยี่ยม จากการแจกรางวัลบาฟต้าปี 2001

## ประวัติ
### ชีวิตช่วงแรก
เบลล์ เกิดในบิลลิงแฮม ที่ประเทศอังกฤษ เขาโตมากับการเลี้ยงดูของแม่ ไอลีน และพี่สาว พ่อของเขาทิ้งไปตั้งแต่ก่อนเบลล์จะเกิดเสียอีก เบลล์เป็นนักเรียนโรงเรียนนอร์ธฟิลด์ จากนั้นเรียนที่โรงเรียนสเตจโคชเทียร์เตอร์ เขาเป็นสมาชิก National Youth Music Theatre ในปี 1999 ได้รับการคัดเลือกจากเด็กชาย 2000 คนในบทบาท บิลลี เอลเลียต เด็กวัย 11 ปี ของคนชั้นแรงงาน ที่พยายามก้าวสู่นักบัลเล่ต์มืออาชีพ

### อาชีพ
เบลล์แสดงใน Honorary Jury President ของเทศกาลภาพยนตร์กิฟโฟนิในปี 2001 หลังจากที่เขามีผลงานเรื่องแรกใน *Billy Elliot* เขายังแสดงเป็นคนรับใช้ชื่อ สไมค์ ใน *Nicholas Nickleby* ,แสดงบททหารหนุ่มใน *Deathwatch*, แสดงเป็นบทวัยรุ่นใน *Undertow*, แสดงใน *Dear Wendy*, บทวัยรุ่นชาวแคลิฟอร์เนียใต้ใน  *The Chumscrubber* และบท จิมมี่ ในภาพยนตร์สร้างใหม่ในปี 2005 เรื่อง *King Kong* ในปี 2007 เขาแสดงบทบาทใน *Hallam Foe* ซึ่งทำให้เขาได้รับการเสนอชื่อเข้าชิงสาขานักแสดงยอดเยี่ยมจาก British Independent Film Awards 

ในปี 2008 เขาแสดงภาพยนตร์ 2 เรื่อง ในภาพยนตร์แนวไซไฟเรื่อง *Jumper* และภาพยนตร์เกี่ยวกับสงครามโลกครั้งที่ 2 เรื่อง *Defiance*

## ชีวิตส่วนตัว
ในปี 2005 และ 2006 เบลล์ออกเดทกับนักแสดงสาว อีวาน ราเชล วูด ที่เขาปรากฏตัวในมิวสิกวิดีโอของวงกรีนเดย์ ที่ชื่อ "Wake Me Up When September Ends" และแต่งงานอย่างเงียบๆในปี 2012 และหย่าร้างในปี 2014 วูดให้กำเนิดบุตรชายชื่อว่า "แจ็ค" ต่อมาเขาได้แต่งงานรอบที่ 2 กับนักแสดงสาวชื่อว่า เคท มารา ในปี 2017 หลังจากทั้งคู่พบในกองถ่ายหนัง แฟนแทสติก โฟร์ เมื่อปี 2015 มาราให้กำเนิดบุตรสาวหนึ่งคนชื่อว่า "เบลล่า" ในปี 2019 

ปัจจุบันเขาและภรรยาคนปัจจุบันอยู่ในนิวยอร์ก และยังมีบ้านอยู่ที่เชลซี ลอนดอน

## อ้างอิง

หมวดหมู่:นักแสดงอังกฤษ
หมวดหมู่:นักแสดงเด็กชาวอังกฤษ
หมวดหมู่:บุคคลจากเทศมณฑลเดอรัม
วิกทอเรีย เบคแคม

**วิกทอเรีย แคโรไลน์ เลดีเบคแคม** ( OBE; นามสกุลเดิม อดัมส์; เกิด 17 เมษายน ค.ศ. 1974) เป็นนักร้อง นางแบบ และนักออกแบบแฟชั่นชาวอังกฤษ

เธอประสบความสำเร็จ มีชื่อเสียงในทศวรรษ 1990 กับวงป็อปหญิงล้วนที่ชื่อ สไปซ์เกิลส์ ในฉายา พอช สไปซ์ และยังเป็นชื่อเล่นที่สื่อแท็บลอยด์อังกฤษเรียก หลังจากที่วงสไปซ์เกิลส์ได้แยกย้ายกันไป วิกทอเรียไม่ได้จริงจังกับการทำเพลงป็อป เธอมีซิงเกิลท็อปเท็นในสหราชอาณาจักร 10 เพลง มีซิงเกิลแรกที่ออกมาคือ "Out of Your Mind" ติดชาร์ตอันดับ 2 ในชาร์ตซิงเกิลแห่งสหราชอาณาจักร และถือเป็นอันดับซิงเกิลสูงสุดของเธอจนถึงปัจจุบันนี้ โดยเธอเซ็นสัญญาการทำอัลบั้มเพลงกับ Virgin Records และ Telstar Records

วิกทอเรียเป็นที่รู้จักในระดับนานาชาติ เธอมีผลงานด้านแฟชั่น การออกแบบไลน์ของยีนส์ยี่ห้อ Rock & Republic และต่อมาออกแผนในแบรนด์ของเธอเองที่ชื่อ dVb Style เธอยังได้ออกแว่นตากันแดดและน้ำหอมของเธอเองในชื่อ Intimately Beckham ที่ออกจำหน่ายในสหราชอาณาจักรและสหรัฐอเมริกา และเธอยังร่วมกับร้านในญี่ปุ่นที่ชื่อ Samantha Thavasa เธอออกกระเป๋าถือและอัญมณี นอกจากนี้ยังออกหนังสือสองเล่มที่มีติดหนังสือยอดนิยม ในหนังสืออัตชีวประวัติตัวเธอ และคู่มือแฟชั่นอีกเล่ม

ทางด้านผลงานโทรทัศน์ เธอมีสารคดีและรายการเรียลลิตี้เกี่ยวกับตัวเธอเอง ถึง 5 รายการ ซึ่งรวมถึงรายการ *Being Victoria Beckham* และ *The Real Beckhams* รายการสารคดีสุดท้ายถึงปัจจุบันนี้คือรายการ *Victoria Beckham: Coming to America* ที่เป็นเรื่องราวเกี่ยวกับเรื่องที่เธอย้ายไปสหรัฐอเมริกากับครอบครัวในปี 2007 เธอยังมีส่วนร่วมในรายการซีรีส์ทางโทรทัศน์ของสถานีโทรทัศน์อเมริกัน ที่ชื่อ *Ugly Betty* และยังเป็นคณะกรรมการรับเชิญใน *Project Runway*

เธอแต่งงานกับนักฟุตบอลชาวอังกฤษที่ชื่อ เดวิด เบคแคม และมีบุตรชายร่วมกัน 3 คนและบุตรสาว 1 คน ทั้งคู่มีทรัพย์สินร่วมกับประมาณ 112 ล้านปอนด์

## อ้างอิง

## แหล่งข้อมูลอื่น
* 

หมวดหมู่:นักแสดงอังกฤษ
หมวดหมู่:นักร้องอังกฤษ
หมวดหมู่:บุคคลจากเทศมณฑลฮาร์ตฟอร์ดเชอร์
หมวดหมู่:ภรรยาและแฟนนักฟุตบอล
หมวดหมู่:ผู้ได้รับเครื่องราชอิสริยาภรณ์โอบีอี
หมวดหมู่:ชาวอังกฤษในสหรัฐ
หมวดหมู่:สมาชิกของสไปซ์เกิลส์
หมวดหมู่:บุคคลจากฮาร์โลว์
หมวดหมู่:นักออกแบบเสื้อผ้าชาวอังกฤษ
แม่น้ำปัตตานี

300px|thumb|แม่น้ำปัตตานี
**แม่น้ำปัตตานี** คือแม่น้ำที่มีต้นน้ำอยู่ในเทือกเขาสันกาลาคีรี อำเภอเบตง จังหวัดยะลา ไหลผ่านเขื่อนบางลาง ผ่านจังหวัดปัตตานีและสิ้นสุดที่อำเภอเมืองปัตตานี ไหลออกสู่ทะเลอ่าวไทย แม่น้ำมีความยาวทั้งสิ้น 214 กิโลเมตร

## อ้างอิง
* http://www.deqp.go.th/south/water/main/pattanee_river/index.html 

ป
ป
แม่น้ำไทกริส

**ไทกริส** () เป็นแม่น้ำที่มีต้นน้ำอยู่ในเทือกเขาทางตะวันออกของประเทศตุรกี ยาวประมาณ 1,900 กิโลเมตร ไหลผ่านชายแดนประเทศซีเรีย เข้าดินแดนอารยธรรมเมโสโปเตเมียเดิมหรือประเทศอิรักในปัจจุบัน แล้วมารวมกับแม่น้ำยูเฟรทีสใกล้เมืองบัสรา เกิดเป็นแม่น้ำใหม่คือ **[[ชัฏฏุลอะร็อบ]]** มีความยาวประมาณ 200 กิโลเมตร ก่อนไหลลงสู่อ่าวเปอร์เซีย

## การเดินเรือ
แม่น้ำไทกริสเป็นเส้นทางที่สำคัญในประเทศทะเลทรายขนาดใหญ่เป็นเวลายาวนาน เรือน้ำตื้นสามารถเดินทางไปไกลถึงกรุงแบกแดด แต่ในการขนส่งทวนน้ำไปยังโมซูลจำเป็นต้องใช้แพ

## ศาสนาและเทพปกรณัม
ในเทพปกรณัมซูเมอร์ แม่น้ำไทกริสสร้างขึ้นโดยเทพเอ็นกี ผู้ทรงให้น้ำไหลเต็มแม่น้ำ

แม่น้ำไทกริสยังปรากฏในพันธสัญญาเก่าสองครั้ง โดยครั้งแรกปรากฏในหนังสือปฐมกาล ซึ่งระบุเป็นแม่น้ำที่สามจากแม่น้ำทั้งสี่ที่ไหลออกจากแม่น้ำที่มีต้นตอจากสวนเอเดน ส่วนครั้งที่สองปรากฏในหนังสือดาเนียล ที่ดาเนียลกล่าวว่าตน "ยืนอยู่ริมฝั่งแม่น้ำไทกริสซึ่งเป็นแม่น้ำใหญ่"

ในศาสนาอิสลามกล่าวถึงแม่น้ำนี้ในฮะดีษเศาะฮีฮ์บุคอรีและมุสลิมว่า ในช่วงใกล้วันสิ้นโลก แม่น้ำจะแห้งลงและเปิดเผยกองทองคำ, โดยจะมีการห้ามไม่ให้ใครนำสิ่งนั้นไป

## อ้างอิง

## แหล่งข้อมูลอื่น

ไทกริส
ไทกริส
ไทกริส
ไทกริส
ท
แม่น้ำยูเฟรทีส

**ยูเฟรทีส** () คือแม่น้ำที่มีต้นน้ำอยู่ในเทือกเขาทางตะวันออกของประเทศตุรกี ยาวประมาณ 2,300 กิโลเมตร ไหลเข้าประเทศซีเรีย เข้าดินแดนอารยธรรมเมโสโปเตเมียเดิมหรือประเทศอิรักในปัจจุบัน แล้วมารวมกับแม่น้ำไทกริสใกล้เมืองบัสรา เกิดเป็นแม่น้ำใหม่ชื่อ **[[ชัฏฏุลอะร็อบ]]** ที่มีความยาวประมาณ 200 กิโลเมตร ก่อนไหลลงสู่อ่าวเปอร์เซีย

ยูเฟรทีส
ยูเฟรทีส
ยูเฟรทีส
ยูเฟรทีส
ย
หมวดหมู่:ลิแวนต์
ยูเฟรทีส
แม่น้ำอ็อบ

**แม่น้ำอ็อบ** (; ) เป็นแม่น้ำที่ยาวเป็นอันดับที่เจ็ดของโลก ยาวประมาณ 3,650 กิโลเมตร เกิดจากเทือกเขาอัลไตไหลผ่านไซบีเรีย ไปลงทะเลคารา ในมหาสมุทรอาร์กติก แม่น้ำอ็อบเป็นแม่น้ำที่ให้ประโยชน์น้อย เพราะน้ำในแม่น้ำนี้เป็นน้ำแข็งเสียอย่างน้อยปีละประมาณ 6 เดือน

อ
แม่น้ำเยนีเซย์

**แม่น้ำเยนีเซย์** (; ) เกิดจากเทือกเขาใกล้พรมแดนมองโกเลีย ไหลผ่านไซบีเรียลงสู่อ่าวเยนีเซย์ ในทะเลคารา มหาสมุทรอาร์กติก เป็นแม่น้ำที่ยาวเป็นอันดับที่ห้าของโลก น้ำในแม่น้ำนี้เป็นน้ำแข็งปีละหลายเดือน 

ย
แม่น้ำลีนา

thumb|ที่ราบลุ่มแม่น้ำลีนา
**แม่น้ำลีนา** (; ) เป็นแม่น้ำยาวประมาณ 4,400 กิโลเมตร เกิดจากภูเขาทางด้านตะวันตกของทะเลสาบไบคาล ไหลผ่านไซบีเรียลงสู่อ่าวลัปเตฟ ในมหาสมุทรอาร์กติก น้ำในแม่น้ำนี้มีน้ำแข็งปกคลุมมากกว่าปีละ 8 เดือน โดยจะเริ่มแข็งเป็นน้ำแข็งในช่วงปลายปีของทุกปี ราวเดือนพฤศจิกายน–ธันวาคม โดยชั้นน้ำแข็งหนากว่า 1 เมตร และจะละลายอย่างรวดเร็วและเชี่ยวกรากในช่วงก่อนถึงฤดูร้อนไม่นาน ระหว่างที่อยู่ในฤดูร้อนน้ำจะเอ่อล้นท่วมเขตที่เป็นทุ่งหญ้า และเมื่อน้ำแห้งลงพื้นดินก็จะปกคลุมไปด้วยหญ้าเขียวขจี บรรดานกอพยพต่าง ๆ จะอพยพมาอาศัยและหากินอยู่ที่นี่ อุณหภูมิที่สูงที่สุดอาจสูงได้ถึง 35 องศาเซลเซียส  โดยช่วงฤดูร้อนจะมีระยะเวลาประมาณ 3 เดือน ก่อนที่ในเดือนกันยายน หิมะจะเริ่มตกอีกครั้ง

แม่น้ำลีนา ยังเป็นสถานที่ตั้งสำคัญของเสาหินลีนา ซึ่งเป็นอุทยานแห่งชาติตั้งอยู่ทางตอนใต้ของเมืองยาคุตสค์ ในสาธารณรัฐซาฮา ซึ่งเป็นสถานที่ทางธรรมชาติที่มีความสวยงามของเสาหินที่เกิดขึ้นเองตามธรรมชาติ และได้รับการประกาศให้เป็นมรดกโลกทางธรรมชาติ เมื่อปี ค.ศ. 2012

## อ้างอิง

## แหล่งข้อมูลอื่น

* NASA Earth Observatory page on flooding on the Lena River 
* Information and a map of the Lena's watershed 
* Permafrost in the Lena Delta
* Alfred Wegner institute (AWI) Publications, Berichte zur Polar- und Meeresforschung (Reports on polar and marine research)  - free, downloadable research reports on the biology, geology, oceanography, hydrology, paleontology, paleoclimatology, fauna, flora, soils, cryology, and so forth of the Lena Delta, Laptev Sea, and other parts of the Arctic Circle.

ลีนา
ทะเลสาบบัลคัช

260px|thumbnail|ทะเลสาบบัลคัช มุมมองจากอวกาศ
**ทะเลสาบบัลคัช** (; ) เป็นทะเลสาบน้ำจืดทางตอนใต้ของประเทศคาซัคสถาน มีเนื้อที่ประมาณ 18,000 ตารางกิโลเมตร ได้รับน้ำจากแม่น้ำอีลี ขณะนี้มีการสร้างเขื่อนเพื่อนำน้ำจากแม่น้ำอีลีมาใช้มาก จึงคาดคะเนว่าในอนาคต น้ำในทะเลสาบนี้มีรสเค็มเช่นเดียวกับทะเลสาบอารัลในปัจจุบันก็ได้

หมวดหมู่:ทะเลสาบน้ำเค็ม
บาลคาช
หมวดหมู่:ประเทศคาซัคสถาน
บิลลี เซน

**วิลเลียม จอร์จ เซน จูเนียร์** () หรือ **บิลลี เซน** () เกิดเมื่อวันที่ 24 กุมภาพันธ์ ค.ศ. 1966 เป็นนักแสดงและผู้กำกับชาวอเมริกัน เป็นที่รู้จักอย่างดีในบท เซลดอน ฮ็อกลีย์ คู่หมั้นของ โรส เดวิท บูเคเตอร์ ในภาพยนตร์ฟอร์มยักษ์ในปี 1997 เรื่อง *[[ไททานิก (ภาพยนตร์)|ไททานิก]]* ,บทคนโรคจิต  Hughie Warriner ใน *Dead Calm* , บทจอห์น จัสทิซ วีลเลอร์ ใน *Twin Peaks*

## อ้างอิง

หมวดหมู่:นักแสดงอเมริกัน
หมวดหมู่:บุคคลจากชิคาโก
อีวา ลองโกเรีย

**อีวา แจ็กเกลีน ลองโกเรีย บัสตอน** () เกิดเมื่อวันที่ 15 มีนาคม ค.ศ. 1975 เป็นนักแสดงชาวอเมริกัน เคยได้รับการเสนอชื่อเข้าชิงรางวัลลูกโลกทองคำ เคยได้รับรางวัลสกรีนแอ็กเตอร์สไกด์ เธอมีชื่อเสียงจากบทบาท Isabella Braña Williams ในละครน้ำเน่าช่องซีบีเอสเรื่อง *The Young and the Restless* เธอยังรับบทแกเบรียล โซลิส ในซีรีส์ทางช่องเอบีซี เรื่อง *[[Desperate Housewives]]*

เธอยังเป็นที่จดจำได้ในฐานะนางแบบระดับนานาชาติ หลังจากปรากฏในภาพยนตร์โฆษณาและ ติดอันดับ 14 ของการจัดอันดับ นิตยสารผู้ชายเอฟเอชเอ็ม หัวข้อ ผู้หญิงที่เซ็กซี่ที่สุดในปี 2008 ลองโกเรียมีความสัมพันธ์กับโทนี พาร์กเกอร์ นักบาสเกตบอลและแต่งงานในปี 2007 ก่อนจะหย่าร้างกันในปี 2011 เนื่องจากความแตกต่างไม่เข้ากัน ปัจจุบันลองโกเรียได้แต่งงานใหม่ครั้งที่ 3 กับนักธุรกิจหนุ่มชาวเม็กซิโก โฮเซ บัสตอนในปี 2016 และในปี 2018 เธอได้ให้กำเนิดลูกชายคนแรกของเธอ

## อ้างอิง

หมวดหมู่:นักแสดงอเมริกัน
หมวดหมู่:ชาวอเมริกันเชื้อสายฮิสแปนิกและลาติโน
หมวดหมู่:ชาวอเมริกันเชื้อสายเม็กซิโก
หมวดหมู่:บุคคลจากแซนแอนโทนีโอ
มัสยิดบ้านฮ่อ

thumb|266x266px|มัสยิดบ้านฮ่อ
thumb|right|200px|มัสยิดบ้านฮ่อ

**มัสยิดเฮดายาตูลอิสลามบ้านฮ่อ** () หรือเรียกสั้น ๆ ว่า**มัสยิดบ้านฮ่อ** ตั้งอยู่ในตำบลช้างคลาน ในตัวเมืองจังหวัดเชียงใหม่ใกล้กับไนท์บาซาร์ มัสยิดแห่งนี้สร้างขึ้นโดยชาวจีนมุสลิมที่อพยพมาจากมณฑลยูนนาน ประเทศจีน หรือที่เรียกว่า จีนฮ่อ

## การก่อตั้งมัสยิด
ในปี พ.ศ. 2458 ชาวจีนมุสลิมที่อพยพมาตั้งถิ่นฐานในจังหวัดเชียงใหม่ ตกลงกันร่วมบริจาคเงินซื้อที่ดิน และสำหรับการก่อสร้างตัวอาคารของมัสยิดเป็นอาคารที่ก่อด้วยอิฐถือปูน เป็นจำนวนเงินประมาณ 3,000 รูปี (ประมาณ 2,400 บาท) ซึ่งถือว่าเป็นอาคารมัสยิดหลังแรกของชาวยูนนานมุสลิม ที่ได้อพยพเข้ามาอาศัยอยู่ในประเทศไทย ในจังหวัดเชียงใหม่ ย่านเวียงพิงค์ ซึ่งเป็นที่รู้จักกันโดยทั่วไปว่า “มัสยิดอิสลามบ้านฮ่อ” โดยมีบุคคลที่มีบทบาทสำคัญในการก่อสร้างอาคารมัสยิดครั้งนี้ 8 ท่าน ได้แก่
# ท่านขุนชวงเลียงฦๅเกียรติ (เจิ้งชงหลิน 鄭崇林) ต้นตระกูล “วงศ์ลือเกียรติ”
# ท่านเย่ เอ๋อโกเถ่อว (葉二哥頭)
# ท่านเย่ ฮั่วเถี่ยน (葉華庭) ต้นตระกูล “พงษ์พฤษฑล”
# ท่านนะสือชิง (納仕興) ต้นตระกูล “ธีระสวัสดิ์”
# ท่านหมู่ หย่งชิน (沐荣興) ต้นตระกูล “อนุวงค์เจริญ”
# ท่านม้า สุซาน (馬澤山)
# ท่านลี หวิ่นโซะ (李文學) ต้นตระกูล “ลีตระกูล”
# ท่านม้าฝูเม้ย (馬富美) ต้นตระกูล “อินทนันท์”

ต่อมา ชาวจีนยูนนานรุ่นสุดท้ายที่อพยพออกจากประเทศจีนช่วงหลังเปลี่ยนการปกครองปี ค.ศ. 1948 (พ.ศ. 2492) เข้าสู่พม่าและภาคเหนือของไทย เข้ามาตั้งถิ่นฐานในจังหวัดเชียงใหม่ ทำให้ประชากรจีนมุสลิมยูนนานมุสลิมมีจำนวนเพิ่มมากขึ้นอย่างรวดเร็วในปี พ.ศ. 2509 สัปปุรุษของมัสยิดอิสลามบ้านฮ่อ จึงได้รื้อถอนอาคารมัสยิดหลังเดิมที่ไม่สามารถรองรับการเพิ่มขึ้นของชาวมุสลิมที่มาประกอบศาสนกิจ อาคารมัสยิดหลังใหม่เป็นอาคารคอนกรีตเสริมเหล็ก 2 ชั้นโดยใช้งบประมาณทั้งสิ้น 750,000 บาท ปัจจุบันอาคารมัสยิดอิสลามบ้านฮ่อ ตั้งอยู่บนถนนเจริญประเทศ ซอย 1 ตำบลช้างคลาน จังหวัด เชียงใหม่

## รายชื่ออิหม่ามมัสยิดเฮดายาตูลอิสลาม (บ้านฮ่อ) ตั้งแต่อดีตถึงปัจจุบัน
มัสยิดแห่งนี้มีอิหม่ามมาทั้งสิ้น 10 คน ดังนี้

## อ้างอิง

หมวดหมู่:มัสยิดในเขตเทศบาลนครเชียงใหม่
วัตถุนิยม

**วัตถุนิยม** หรือ **สสารนิยม** () เป็นแนวคิดทางปรัชญา ที่ถือว่ามีเพียงสสาร  และปรากฏการณ์ของสสารที่เป็นจริง ปรากฏการณ์ที่เกิดขึ้นต่างๆ เกิดจากผลผลิตของสสาร วัตถุนิยมหรือสสารนิยม จัดเป็นปรัชญาแบบเอกนิยม คำอธิบายของวัตถุนิยมนั้นขัดแย้งกับปรัชญาจิตนิยม

วัตถุนิยมยอมรับแนวคิดทฤษฎีอะตอมและการลดทอน

## อ้างอิง

หมวดหมู่:ภววิทยา
หมวดหมู่:ปรัชญา
ไรอัน เรย์โนลส์

**ไรอัน ร็อดนีย์ เรย์โนลด์ส** ( เกิดวันที่ 23 ตุลาคม ค.ศ. 1976)  เป็นนักแสดงและโปรดิวเซอร์ชายชาวแคนาดา เขามีบทบาทเป็น ไมเคิล เบอร์เจิน ในซิตคอมเรื่อง *ทูกายส์แอนด์อะเกิร์ล* (1998-2001) บิลลี ซิมป์สัน ในละครวัยรุ่นแคนาดาเรื่อง *ฮิลล์ไซด์* (1991-93) และเป็นตัวละครในเครือมาร์เวลคอมิกส์ ในบทฮันนิบาลคิง ในเรื่อง*[[เบลด 3 อำมหิตพันธุ์อมตะ]]* (2004) และเดดพูล ในเรื่อง*[[เอ็กซ์เมน กำเนิดวูล์ฟเวอรีน]]* (2009) และ *[[เดดพูล (ภาพยนตร์)|เดดพูล]]* (2016) และ *[[เดดพูล 2 |เดดพูล 2]]* (2018) 

เรย์โนลด์สแสดงภาพยนตร์หลายเรื่องเช่น *นักเรียนปู่ซู่ซ่าส์ ปาร์ตี้ดอตคอม* (2002) *[[The Amityville Horror ผีทวงบ้าน]]* (2005) *หนุ่มว้าวุ่น ลุ้นรักแท้* (2008) *ลุ้นรักวิวาห์ฟ้าแลบ* (2009) *คนเป็นฝังทั้งเป็น* (2010) *โสดปุ๊บปั๊บสลับพ่อเรือพ่วง* (2011) *ภารกิจเดือดฝ่าด่านตาย* (2012) *แผนจี๊ด ๆ คิดได้ไง* (2014) *เกมเย้ยเซียน* (2015) และ*ภาพปริศนา ล่าระทึกโลก* (2015) เขายังรับบทเป็น กรีนแลนเทิร์น ซูเปอร์ฮีโร่ในเครือดีซีคอมิกส์ ในร่างของฮัล จอร์แดน ในภาพยนตร์เรื่อง *[[กรีน แลนเทิร์น (ภาพยนตร์)|กรีน แลนเทิร์น]]* (2011)แถมเขายังเป็นเจ้าของทีมเร็กซ์แฮมกับเพื่อนของเขาคือร็อบ แมคเอลเฮนนีย์อีกด้วย

เขายังปรากฏในภาพยนตร์หลายเรื่องเช่น *ฮาโรลด์กับคูมาร์ คู่บ้าฮาป่วน* (2004) *หมีไม่แอ๊บ แสบได้อีก* (2012) และ*สะเหล่อไม่แอ๊บ แสบได้โล่ห์* (2014) 

ปี 2016 เขาได้รับบทเป็น *เดดพูล* ฉายรอบปฐมฤกษ์ในวันที่ 8 กุมภาพันธ์ ค.ศ. 2016 และออกฉายในอเมริกาเหนือในวันที่ 12 กุมภาพันธ์ ค.ศ. 2016 ในระบบไอแมกซ์ ดีแอลพี ดีบ็อกซ์ เป็นต้น ภาพยนตร์ได้รับการตอบรับในทางที่ดี ภาคต่อในชื่อ *เดดพูล 2* มีกำหนดเข้าฉายในไทยวันที่ 17 พฤษภาคม ค.ศ. 2018

ปี2017 เขาแสดงในเรื่อง *The Hitman Bodyguard แสบ ซ่าส์ แบบว่าบอดี้การ์ด* คู่กับซามูเอล แอล. แจ็คสัน

## อ้างอิง

## แหล่งข้อมูลอื่น

* 
* Ryan Reynolds' writings on HuffPost

หมวดหมู่:นักแสดงแคนาดา
หมวดหมู่:นักแสดงเด็กชาวแคนาดา
หมวดหมู่:บุคคลจากแวนคูเวอร์
หมวดหมู่:ประธานและนักลงทุนของสโมสรฟุตบอลในประเทศอังกฤษ
หมวดหมู่:ประธานและนักลงทุนฟุตบอล
กมล ทัศนาญชลี

**กมล ทัศนาญชลี** เป็นศิลปินชาวไทย ได้รับการยกย่องเชิดชูเกียรติเป็น ศิลปินแห่งชาติ สาขาทัศนศิลป์ (จิตรกรรมและสื่อผสม) ประจำปี พ.ศ.2540 ถือเป็นศิลปินดีเด่นในด้านจิตรกรรมและสื่อผสมร่วมสมัยของไทย ได้รับการยกย่องทั้งในไทยและต่างประเทศ ทางด้านศิลปะร่วมสมัยของไทย ผลงานที่เป็นเอกลักษณ์ในแนวทางสากลที่มีพื้นฐานจากศิลปะแบบประเพณีไทยในอดีต

## ประวัติ
นายกมล ทัศนาญชลี เกิดเมื่อวันที่ 17 มกราคม พ.ศ. 2487 ที่กรุงเทพมหานคร  เป็นบุตรคนโตของนายประเสริฐ และนางสายหยุด ทัศนาญชลี มีพี่น้อง 6 คน ของครอบครัว มีน้องสาว 4 คน และน้องชาย 1 คน 

ปัจจุบัน กมล ทัศนาญชลี สอนหนังสือและสร้างสรรค์ผลงานศิลปะอยู่ที่สหรัฐอเมริกา ในฐานะประธานสภาศิลปกรรมไทยแห่งสหรัฐอเมริกา นอกจากนี้ยังสนับสนุนและส่งเสริมศิลปินไทยในการศึกษาและหาประสบการณ์ ทั้งนี้ กมล ทัศนาญชลี ยังเป็นคนไทยและคนเอเชียเพียงหนึ่งเดียว ที่ผลงานศิลปะถูกบันทึกไว้ใน *Gardner's Art Through The Ages* หรือ หนังสือประวัติศาสตร์ศิลป์โลก ซึ่งเป็นหนังสือรวบรวมผลงานศิลปะทั่วโลก ทั้งก่อนประวัติศาสตร์จนถึงปัจจุบัน โดยทั่วโลกมีศิลปินได้รับการบันทึกเพียง 30,000 คน ส่วนใหญ่จะเป็นชาวยุโรปและอเมริกา

## การศึกษา
เรียนจบหลักสูตร 5 ปีจากโรงเรียนเพาะช่างในปีพ.ศ. 2507 หลังจากนั้นได้เข้าเรียนที่มหาวิทยาลัยศรีนครินทรวิโรฒ ประสานมิตร กรุงเทพฯ ในปี 2512 ขณะนั้นได้รับทุนจาก Otis Art Institute of Los Angeles, California, U.S.A จึงไปเรียนต่อปริญญาตรีด้านศิลปะในประเทศสหรัฐอเมริกา และได้รับปริญญาโทจาก Otis Art Institute of Los Angeles ใน พ.ศ. 2520 และได้เข้าสอนในมหาวิทยาลัย 2 แห่งคือมหาวิทยาลัยลามาร์ รัฐเท็กซัส ใน พ.ศ. 2520 และมหาวิทยาลัยแคลิฟอร์เนีย เบิร์กลีย์ รัฐแคลิฟอร์เนีย ตั้งแต่ พ.ศ. 2522 - 2524

## รางวัลผลงานด้านศิลปะ
* 2541: Companion (Fourth Class) of the Most Admirable Order of The Direkgunnabhotn |
* 2540: National Artist Award (Visual Art) |
* 2540: Ph.D. (Honorable Painting) Burapha University, Chonburi, Thailand |
* 2534: Special Grants with Dr. Herbert Phillips from National Endowment for the Humanities, U.S.A., The Integrative Art of Modern Thailand Project |
* 2529: The Best Top Ten Alumni of Poh-Chang Art College, Bangkok, Thailand |
* 2523: Annual Artist Award, The Oakland Museum, Oakland, California, U.S.A.

## เครื่องราชอิสริยาภรณ์

## อ้างอิง

## แหล่งข้อมูลอื่น
* หออัครศิลปิน 
* แหล่งสารสนเทศอิเล็กทรอนิกส์ทางศิลปะของประเทศไทย 
* Pohchang.org 
* เว็บบอร์ด Pohchangonline

หมวดหมู่:จิตรกรชาวไทย
หมวดหมู่:ศิลปินชาวไทย
หมวดหมู่:ศิลปินแห่งชาติสาขาทัศนศิลป์
หมวดหมู่:บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
หมวดหมู่:บุคคลจากวิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์
หมวดหมู่:บุคคลจากมหาวิทยาลัยแคลิฟอร์เนีย เบิร์กลีย์
หมวดหมู่:ผู้ได้รับเครื่องราชอิสริยาภรณ์ ต.ภ.
หมวดหมู่:บุคคลจากกรุงเทพมหานคร
อดุลย์ เหลืองบริบูรณ์

**อดุลย์ เหลืองบริบูรณ์** (เกิด 25 มิถุนายน พ.ศ. 2511) เป็นอดีตสมาชิกสภาผู้แทนราษฎรจังหวัดอุทัยธานี สังกัดพรรคชาติไทยพัฒนา อดีตสมาชิกสภาองค์การบริหารส่วนจังหวัดอุทัยธานี 3 สมัย และอดีตประธานสภาองค์การบริหารส่วนจังหวัดอุทัยธานี

## ประวัติ
เกิดเมื่อวันที่ 25 มิถุนายน พ.ศ. 2511
สำเร็จการศึกษาระดับปริญญาตรีจากสถาบันเทคโนโลยีพระจอมเกล้าพระนครเหนือ และปริญญาโทจากคณะรัฐศาสตร์ มหาวิทยาลัยรามคำแหง อดีตเคยเป็นสมาชิกสภาองค์การบริหารส่วนจังหวัดอุทัยธานี 3 สมัย และประธานสภาองค์การบริหารส่วนจังหวัดอุทัยธานี

## ประวัติการทำงาน
* สมาชิกสภาองค์การบริหารส่วนจังหวัดอุทัยธานี 3 สมัย
* ประธานสภาองค์การบริหารส่วนจังหวัดอุทัยธานี
* รองประธานสภาองค์การบริหารส่วนจังหวัดอุทัยธานี
* ผู้เชี่ยวชาญประจำตัว ส.ส.ชาดา ไทยเศรษฐ์
* สมาชิกสภาผู้แทนราษฎร จังหวัดอุทัยธานี
* กรรมาธิการการอุตสาหกรรม สภาผู้แทนราษฎร
* ที่ปรึกษาคณะกรรมาธิการการคมนาคม สภาผู้แทนราษฎร

## งานการเมือง
ภายหลังจากที่นายนพดล พลเสน อดีต ส.ส.อุทัยธานีคนเดิม ถูกศาลรัฐธรรมนูญตัดสิทธิ์ทางการเมืองเป็นเวลา 5 ปี จากการยุบพรรคชาติไทย นายอดุลย์ ตัดสินใจลงสมัครรับเลือกตั้งซ่อมในนามพรรคชาติไทยพัฒนา ต่อมา กกต. ได้ตัดสิทธิ์นายอดุลย์ เนื่องจากเป็นสมาชิกพรรคไม่ครบ 90 วัน แต่ภายหลังศาลได้ตัดสินแล้วว่า นายอดุลย์ มีคุณสมบัติครบถ้วน จึงให้เป็นผู้สมัครต่อไป ต่อมาในการเลือกตั้งซ่อมวันที่ 11 มกราคม พ.ศ. 2552 นายอดุลย์ ได้รับการเลือกตั้ง ด้วยคะแนน 84,940 คะแนน

ในการเลือกตั้งปี พ.ศ. 2554 นายอดุลย์ ได้ลงสมัครรับเลือกตั้งในจังหวัดอุทัยธานี เขตเลือกตั้งที่ 1 ในสังกัดพรรคเดิม แต่ไม่ได้รับการเลือกตั้ง โดยพ่ายแพ้ให้กับ นายกุลเดช พัวพัฒนกุล ผู้สมัครจากพรรคประชาธิปัตย์

ต่อมานายอดุลย์ ได้รับการแต่งตั้งให้เป็นที่ปรึกษาคณะกรรมาธิการการคมนาคม สภาผู้แทนราษฎร

## เครื่องราชอิสริยาภรณ์

## อ้างอิง

หมวดหมู่:นักการเมืองจากจังหวัดอุทัยธานี
หมวดหมู่:สมาชิกสภาผู้แทนราษฎรจังหวัดอุทัยธานี
หมวดหมู่:นักการเมืองพรรคชาติไทยพัฒนา
หมวดหมู่:บุคคลจากคณะวิศวกรรมศาสตร์ มหาวิทยาลัยเทคโนโลยีพระจอมเกล้าพระนครเหนือ
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.ช.
หม่อมเจ้าทองเติม ทองแถม

อำมาตย์เอก **หม่อมเจ้าทองเติม ทองแถม** (3 สิงหาคม พ.ศ. 2435 – พ.ศ. 2506) อดีตผู้ว่าราชการจังหวัดปราจีนบุรี และผู้ว่าราชการจังหวัดประจวบคีรีขันธ์

## ประวัติ
หม่อมเจ้าทองเติม ทองแถม เป็นพระโอรสในพระเจ้าบรมวงศ์เธอ กรมหลวงสรรพสาตรศุภกิจ ประสูติแต่หม่อมเจ้าเม้า ทองแถม (ราชสกุลเดิม รองทรง; พระธิดาในพระเจ้าราชวรวงศ์เธอ กรมหมื่นสิทธิสุขุมการ) เมื่อวันที่ 3 สิงหาคม พ.ศ. 2435 มีโสทรภราดา ดังนี้
* หม่อมเจ้าทองเชื้อธรรมชาติ ทองแถม (พ.ศ. 2427 – 2476) เสกสมรสกับหม่อมเจ้าพันธ์สิหิงค์ (ราชสกุลเดิม ทองใหญ่)
* หม่อมเจ้าทองชมพูนุท ทองแถม (พ.ศ. 2433 – 2491) เสกสมรสกับหม่อมหลวงแฉล้ม (ราชสกุลเดิม อิศรเสนา)
* หม่อมเจ้าทองต่อ ทองแถม (พ.ศ. 2436 – 2501) เสกสมรสกับหม่อมเจ้าพิมพ์รำไพ โสณกุล
* หม่อมเจ้าทองบรรณาการ ทองแถม (พ.ศ. 2446 – 2506) เสกสมรสกับหม่อมราชวงศ์ศรีถนอม (ราชสกุลเดิม ศรีธวัช)

หม่อมเจ้าทองเติม เสกสมรสกับหม่อมเชิญ (บุตรีเจ้าพระยาสุรสีห์วิสิษฐศักดิ์ (เชย กัลยาณมิตร) และท่านผู้หญิงพุ่ม สุรสีห์วิศิษฐศักดิ์) มีโอรสธิดาดังนี้ 
# หม่อมราชวงศ์ทองเพิ่ม ทองแถม (22 มิถุนายน พ.ศ. 2455 – 27 มีนาคม พ.ศ. 2513)
# หม่อมราชวงศ์ทองทศ ทองแถม (19 ธันวาคม พ.ศ. 2456 – 16 กันยายน พ.ศ. 2470)
# พันเอก หม่อมราชวงศ์แววจักร ทองแถม (1 พฤษภาคม พ.ศ. 2458 – 2 พฤศจิกายน พ.ศ. 2506)
# หม่อมราชวงศ์สายทอง รักติประกร (13 ตุลาคม พ.ศ. 2459 – 10 กันยายน พ.ศ. 2518)
# หม่อมราชวงศ์สร้อยทอง ทองแถม (26 ธันวาคม พ.ศ. 2462 – ?)
# หม่อมราชวงศ์ครุยทอง ทองแถม (17 เมษายน พ.ศ. 2465 – ?)
# หม่อมราชวงศ์ชาลทอง วีรานุวัตร (23 กันยายน พ.ศ. 2467 – 30 ธันวาคม พ.ศ. 2527)
# หม่อมราชวงศ์เฟื่องทอง จุลานนท์ (? – 29 ธันวาคม พ.ศ. 2525)

## การทรงงาน
หม่อมเจ้าทองเติม ทองแถม ทรงรับราชการในกระทรวงมหาดไทย จนกระทั่งทรงเป็นผู้ว่าราชการจังหวัดปราจีนบุรี ระหว่าง พ.ศ. 2457–2471 และผู้ว่าราชการจังหวัดประจวบคีรีขันธ์ ระหว่าง พ.ศ. 2471–2476 โดยในขณะที่ดำรงตำแหน่งผู้ว่าราชการจังหวัดประจวบคีรีขันธ์ ทรงดำริที่จะปลูกสร้างโรงเรียนสตรีประจำอำเภอเกาะหลักขึ้นโดยเฉพาะ เพื่อความสะดวกแก่บรรดากุลสตรีที่จะได้ศึกษาเล่าเรียน และได้ขนานนามว่า โรงเรียนสตรีประจวบคีรีขันธ์ "ประจวบสมบูรณ์" ปัจจุบันคือโรงเรียนประจวบวิทยาลัย

## ตำแหน่งราชการ
* – มหาดไทยมณฑลกรุงเก่า
* 11 กันยายน 2456 – มหาดไทยมณฑลปราจิณบุรี
* 8 ตุลาคม 2457 – รักษาราชการแทนในตำแหน่งผู้ว่าราชการเมืองปราจิณบุรี
* 18 กันยายน 2458 – ผู้ว่าราชการเมืองปราจิณบุรี

## พระยศ
* รองอำมาตย์ตรี
* 14 มิถุนายน 2457 – นายหมู่ตรี
* 5 ตุลาคม 2457 – รองอำมาตย์เอก
* 14 กันยายน 2458 – อำมาตย์ตรี
* 29 กันยายน 2458 – นายหมู่เอก
* 9 กันยายน 2459 – นายหมวดโท
* 22 ธันวาคม 2459 – อำมาตย์โท
* 31 ธันวาคม 2460 – นายหมวดเอก
* 9 พฤศจิกายน 2462 –นายกองตรี
* 20 กันยายน 2463 – นายกองโท
* 13 ตุลาคม 2464 – อำมาตย์เอก
* 23 พฤศจิกายน 2465 นายกองเอก กองเสนารักษาดินแดนอาคเณย์

## เครื่องราชอิสริยาภรณ์

* 

## อ้างอิง
* http://www.thongthaem.org 

หมวดหมู่:หม่อมเจ้าชาย
หมวดหมู่:ราชสกุลทองแถม
หมวดหมู่:ราชสกุลรองทรง
หมวดหมู่:ข้าราชการพลเรือนชาวไทย
หมวดหมู่:ผู้ว่าราชการจังหวัดปราจีนบุรี
หมวดหมู่:ผู้ว่าราชการจังหวัดประจวบคีรีขันธ์
นัตซึเมะกับบันทึกพิศวง

***นัตซึเมะกับบันทึกพิศวง*** () เป็นการ์ตูนญี่ปุ่น ผลงานของยูกิ มิโดะริกะวะ ลงตีพิมพ์ในนิตยสาร LaLa และ LaLa DX รายเดือน ของสำนักพิมพ์ฮาคุเซ็นฉะ ปัจจุบันมีฉบับรวมเล่มออกมาถึงเล่ม 25 (ไทย) เคยได้รับการดัดแปลงเป็นดราม่าซีดีโดยแถมคู่มากับนิตยสาร LaLa ต่อมาถูกสร้างเป็นอนิเมะ เริ่มออกอากาศภาคแรกในปี พ.ศ. 2551 จนถึงปัจจุบันมีทั้งหมด 7 ภาคด้วยกัน

ในประเทศไทย นัตซึเมะกับบันทึกพิศวง ได้ลิขสิทธิ์จัดพิมพ์โดยสำนักพิมพ์บงกช

## เรื่องย่อ
นัตซึเมะ ทาคาชิ เป็นเด็กหนุ่มที่สามารถมองเห็นภูติผีปิศาจ(โยไค)ซึ่งคนทั่วๆ ไปไม่มีใครมองเห็น ทำให้เขามักถูกมองด้วยสายตาแปลกๆ ที่ทุกคนหาว่าเป็นคนโกหก จากคนรอบข้างมาตั้งแต่สมัยเด็ก วันหนึ่งเขาได้พบบันทึกกระดาษฉบับหนึ่งจากกองมรดกของ นัตซึเมะ เรโกะ ผู้เป็นย่า มันคือ "บันทึกสหาย" หนังสือสัญญาที่รวบรวมชื่อของปิศาจหลายตนที่เคยพ่ายแพ้ต่อเรโกะเอาไว้ ด้วยความที่นัตสึเมะมีใบหน้าคล้ายกับเรโกะและมีพลังวิญญาณกล้าแกร่งเช่นเดียวกัน เขาจึงถูกปิศาจไล่ตามล่าตัว (เพราะเข้าใจผิดคิดว่าเป็นเรโกะ) เพื่อขอชื่อคืนอยู่บ่อยๆ หรือบางตนอยากได้บันทึกสหาย จนกระทั่งนัตซึเมะได้พบกับอาจารย์เหมียวหง่าว(เนียนโกะเซ็นเซ)โดยบังเอิญ อาจารย์เนียนโกะนั้นจะคอยปกป้องนัตสึเมะในฐานะผู้คุ้มครอง โดยแลกเปลี่ยนกับการเป็นเจ้าของบันทึกสหายต่อจากนัตสึเมะ ...

## ตัวละคร
### ตัวละครหลัก
* นัตซึเมะ ทาคาชิ (夏目貴志)
* อาจารย์เหมียว หรือเนียนโกะเซ็นเซ หรืออาจารย์เนียนโกะ (ニャンコ先生)
* นาโทริ ชูอิจิ (名取周一)
* มาโตบะ เซย์จิ (的場静司)
* ทานุมะ คานาเมะ (田沼 要)

### ตัวละครสมทบ
* คู่สามีภรรยาฟุจิวาระ (藤原夫妻)
* นัตซึเมะ เรย์โกะ (夏目レイコ)
* คิตาโมโตะ อัทสึชิ (北本篤史)
* นิชิมูระ ซาโตรุ (西村 悟)
* ซาซาดะ จุน (笹田 純)
* ทากิ โทรุ (多軌 透)

## อนิเมะโทรทัศน์
นัตซึเมะกับบันทึกพิศวงได้รับการทำเป็นอนิเมะโทรทัศน์ ซึ่งออกอากาศไปแล้วจำนวน 6 ภาค ได้แก่:

## อ้างอิง

## แหล่งข้อมูลอื่น
*  เว็บไซต์อย่างเป็นทางการ
*  เว็บไซต์อย่างเป็นทางการ (ทีวีโตเกียว)
*  เว็บไซต์อย่างเป็นทางการของภาคสอง (ทีวีโตเกียว)
*  เว็บไซต์อย่างเป็นทางการของภาคสาม (ทีวีโตเกียว)
*  เว็บไซต์อย่างเป็นทางการของภาคสี่ (ทีวีโตเกียว)

หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชโจะ
หมวดหมู่:โยไกในอนิเมะและมังงะ
หมวดหมู่:การไล่ผีในอนิเมะและมังงะ
หมวดหมู่:มังงะที่ตีพิมพ์ในปี พ.ศ. 2548
หมวดหมู่:อนิเมะที่ออกฉายในปี พ.ศ. 2551
หมวดหมู่:อนิเมะที่ออกฉายในปี พ.ศ. 2552
หมวดหมู่:อนิเมะที่ออกฉายในปี พ.ศ. 2554
หมวดหมู่:อนิเมะที่ออกฉายในปี พ.ศ. 2555
หมวดหมู่:อนิเมะที่ออกฉายในปี พ.ศ. 2559
หมวดหมู่:อนิเมะที่ออกฉายในปี พ.ศ. 2560
หมวดหมู่:อนิเมะที่ออกฉายในปี พ.ศ. 2567
หมวดหมู่:อนิเมะโอวีเอในปี พ.ศ. 2556
หมวดหมู่:อนิเมะโอวีเอในปี พ.ศ. 2560
หมวดหมู่:ภาพยนตร์อนิเมะที่ออกฉายในปี พ.ศ. 2561
ป.ล.ผมจะรักคุณตลอดไป (ภาพยนตร์)

***ป.ล.ผมจะรักคุณตลอดไป*** ภาพยนตร์ประจำปี 2007 ของประเทศสหรัฐอเมริกา เป็นภาพยนตร์แนว บทละคร ที่กำกับโดย Richard LaGravenese

## นักแสดง
* Hilary Swank ..... Holly Kennedy
* Gerard Butler ..... Gerry Kennedy
* Lisa Kudrow ..... Denise Hennessey
* Gina Gershon ..... Sharon McCarthy
* James Marsters ..... John McCarthy
* Kathy Bates ..... Patricia Reilly
* Harry Connick Jr. ..... Daniel Connelly
* Jeffrey Dean Morgan ..... William Gallagher
* Nellie McKay ..... Ciara Reilly

## ดูเพิ่ม
*เว็บไซต์ทางการ 
*
*Wikiquote 
*สยามโซน

หมวดหมู่:ภาพยนตร์อเมริกันที่ออกฉายในปี พ.ศ. 2550
หมวดหมู่:ภาพยนตร์อเมริกัน
หมวดหมู่:ภาพยนตร์รัก
หมวดหมู่:ภาพยนตร์ที่มีฉากในนครนิวยอร์ก
หมวดหมู่:ภาพยนตร์ที่มีฉากในประเทศไอร์แลนด์
พิพิธภัณฑ์พระ ประยูรภัณฑาคาร

right|350px|พิพิธภัณฑ์พระ ประยูรภัณฑาคาร |thumb

**พิพิธภัณฑ์พระ ประยูรภัณฑาคาร** หรือ **พรินทรปริยัติธรรมศาลา** มีความเป็นมาจากการที่ เจ้าพระยาภาสกรวงศ์ (พร บุนนาค) ได้สร้างศาลาต่อมุขพระบรมธาตุมหาเจดีย์ขึ้น เมื่อ พ.ศ. 2428  จารึกนามศาลานั้นว่า พรินทรปริยัติธรรมศาลา ปัจจุบัน ยังมีจารึกอยู่ที่ประตูทางเข้าภายในศาลา เป็นโคลง 4 บท โคลงบทแรกว่าดังนี้ 


กรมศิลปากรได้ขึ้นทะเบียนอาคารหลังนี้เป็นศิลปโบราณสถานวัตถุของชาติ เมื่อวันที่ 22 พฤศจิกายน พ.ศ. 2492  ใน พ.ศ. 2550 วัดประยุรวงศาวาสวรวิหาร ได้ทำการบูรณปฏิสังขรณ์หอพรินทรปริยัติธรรมศาลา จนแล้วเสร็จใน พ.ศ. 2551 และจัดเป็น พิพิธภัณฑ์พระ มีชื่อว่า ประยูรภัณฑาคาร ที่แสดงพระกรุและของมีค่าที่ค้นพบบนองค์พระบรมธาตุมหาเจดีย์ สมเด็จพระกนิษฐาธิราชเจ้ากรมสมเด็จพระเทพรัตนราชสุดาฯ สยามบรมราชกุมารี เสด็จฯ มาเป็นองค์ประธาน ได้ทรงประกอบพิธีเปิด ในวันที่ 11 ธันวาคม พ.ศ. 2551

## อ้างอิง

* http://www.watprayoon.org 
* http://www.watprayoon.org/index.php?topgroupid=1&subgroupid=484&groupid=9 
* http://www.bunnag.in.th/history7-temple2.html 

ประยูรภัณฑาคาร
เรดฮอตชิลีเพปเปอส์

**เรดฮอตชิลีเพปเปอส์** () เป็นวงร็อกอเมริกัน ก่อตั้งวงในลอสแอนเจลิส รัฐแคลิฟอร์เนีย ในปี 1983 สมาชิกในวงประกอบด้วย นักร้อง แอนโทนี คีดิส, มือกีตาร์ จอห์น ฟรูชานเต, มือเบส ไมเคิล "ฟลี" บัลซารี และมือกลอง แชด สมิธ แนวเพลงของวงมีความหลากหลาย ที่เกิดจากการรวมของเพลงร็อกดั้งเดิมและฟังก์ เข้ากับองค์ประกอบของ เฮฟวีเมทัล, พังก์ร็อก และ ไซเคเดลิกร็อก

นอกจากทั้งแอนโทนี คีดิสและฟลี สมาชิกดั้งเดิมประกอบด้วยมือกีตาร์ ฮิลเลล สโลวัก และมือกลอง แจ็ก ไอออนส์ ซึ่งสโลวักเสียชีวิตจากการเสพเฮโรอีนเกินขนาดในปี 1988 และเป็นผลให้ไอออนส์ลาออกจากวง โดยมีอดีตมือกลองวง เดด เคนเนดีส์ ที่ชื่อ ดี. เอช. เพไลโกรเข้ามาแทนก่อนที่จะเปลี่ยนมาเป็น สมิธ จนปัจจุบัน ขณะที่สโลวักแทนที่โดย ฟรูชานเต จากสมาชิกข้างต้นมีผลงานในชุดที่ 4 และ 5 คือ *Mother's Milk* (1989) และ *Blood Sugar Sex Magik* (1991)

*Blood Sugar Sex Magik* ถือเป็นผลงานชุดโบว์แดงของวง ทำให้พวกเขาก้าวสู่กระแสนิยมกับยอดขาย 13 ล้านชุด ฟรูชานเตรู้สึกไม่ชอบใจกับความสำเร็จนี้จึงออกจากวงในระหว่างทัวร์อัลบั้มนี้ในปี 1992 ซึ่งเขาก็ยังติดเฮโรอีน  คีดิส, ฟลี, และสมิธ จ้าง เดฟ นาวาร์โร จากวง เจนส์แอดดิกชัน มาทำงานในอัลบั้มชุดต่อมาที่ชื่อ *One Hot Minute* (1995) ความนิยมในอัลบั้มนี้ลดลงไปกว่า *Blood Sugar Sex Magik* ทั้งทางด้านเสียงวิจารณ์และยอดขายที่ขายน้อยกว่าครึ่งหนึ่งของอัลบั้มก่อน และนาวาร์โรออกจากวงเนื่องจากความคิดที่แตกต่างกัน 

ฟรูชานเต กลับมาหลังจากบำบัดยา เข้าร่วมวงใหม่อีกครั้งในปี 1998 โดยคำเรียกร้องของฟลี พวกเขาทั้ง 4 กลับมาทำอัลบั้มชุด  *[[แคลิฟอร์นิเคชัน|Californication]]* (1999) ที่มียอดขาย 15 ล้านชุดทั่วโลก ขณะที่เป็นอัลบั้มที่ประสบความสำเร็จมากที่สุดจนปัจจุบัน หลังจากนั้น 3 ปีพวกเขาออกอัลบั้มชุด *By the Way* (2002) ซึ่งก็ยังคงประสบความสำเร็จ ต่อมาในปี 2006 พวกเขาออกอัลบั้มคู่ชุด *Stadium Arcadium* ซึ่งก็ทำให้พวกเขาได้รับรางวัลแกรมมี่ 7 รางวัล มียอดขาย 50 ล้านชุดทั่วโลก มี 7 ซิงเกิลที่ติดใน 40 อันดับแรกของบิลบอร์ดฮ็อต 100 (รวมถึงมี 3 ซิงเกิลติดใน 10 อันดับแรก) ยังมีเพลง 5 ซิงเกิลขึ้นอันดับ 1 บนชาร์ทเมนสตรีมร็อก และ มี 11 ซิงเกิลติดอันดับชาร์ทโมเดิร์นร็อก

ในพิธีปิดโอลิมปิกฤดูร้อน 2024 วงได้ร่วมในการแสดงรับธงโอลิมปิกที่ชายหาดในลองบีช รัฐแคลิฟอร์เนีย เพื่อเป็นการเฉลิมฉลองในโอกาสที่ลอสแอนเจลิสจะเป็นเจ้าภาพในอีกสี่ปีข้างหน้า

## ผลงานอัลบั้ม
* *[[The Red Hot Chili Peppers (album)|The Red Hot Chili Peppers]]* (1984)
* *[[Freaky Styley]]* (1985)
* *[[The Uplift Mofo Party Plan]]* (1987)
* *[[Mother's Milk]]* (1989)
* *[[Blood Sugar Sex Magik]]* (1991)
* *[[One Hot Minute]]* (1995)
* *[[แคลิฟอร์นิเคชัน|Californication]]* (1999)
* *[[By The Way]]* (2002)
* *[[Stadium Arcadium]]* (2006)
* *[[I'm with You]]* (2011)
* *[[The Getaway]]* (2016)
* *[[Unlimited Love]]* (2022)
* *[[Return of the Dream Canteen]]* (2022)

## อ้างอิง

หมวดหมู่:กลุ่มดนตรีออลเทอร์นาทิฟร็อกสัญชาติอเมริกัน
หมวดหมู่:ศิลปินสังกัดวอร์เนอร์บราเธอร์สเรเคิดส์
หมวดหมู่:กลุ่มดนตรีที่ก่อตั้งในปี พ.ศ. 2526
หมวดหมู่:วงกลุ่มสี่สัญชาติอเมริกัน
หมวดหมู่:กลุ่มดนตรีจากลอสแอนเจลิส
เคป็อป

**เคป็อป** (; ) หรือเพลงป็อปเกาหลี โดยเฉพาะเพลงจากเกาหลีใต้  

นอกจากนี้ ยังมีประเทศอื่นที่ได้รับความนิยมด้วย เช่น จีน ญี่ปุ่น ไต้หวัน ฮ่องกง ฟิลิปปินส์ และประเทศอื่นในเอเชียตะวันออกเฉียงใต้ ตอนนี้รวมถึงประเทศในแถบทวีปอเมริกาใต้ด้วย อาทิเช่น อาร์เจนตินา บราซิล ชิลี เป็นต้น ความนิยมในดนตรีเกาหลีมักพิจารณาว่าเป็นหนึ่งในการเติบโตของความคลั่งไคล้ในกระแสเกาหลี ที่นิยมในวัฒนธรรมเกาหลีของชาวเอเชีย

ในปัจจุบัน มีการพยายามสร้างนักร้องเคป็อปให้เป็นไอดอล ผู้เชี่ยวชาญเรื่องวัฒนธรรมร่วมสมัยของเกาหลีวิเคราะห์ว่า การที่วงการเคป็อปได้สร้างนักร้องให้เป็นไอดอล ทำให้ต้องเน้นที่ภาพลักษณ์มากกว่าผลงานเพลง ละจากเหตุนี้ทำห้หลายวงมีความขัดแย้งและชิงดีชิงเด่นกันเองระหว่างสมาชิก หากมีคนใดคนหนึ่งโดดเด่นกว่าคนอื่น ทำให้ต้นสังกัดบางบริษัทต้องเฉลี่ยรายได้ให้เท่าเทียมกัน 

## เคป็อปในประเทศไทย
แม้จะมีอดีตที่คล้ายคลึงกัน แต่ชาวไต้หวันกลับไม่ได้มีความรู้สึกเชิงบวกต่อเกาหลีใต้หลังปี 1992 ซึ่งเป็นช่วงที่เกาหลีใต้ตัดความสัมพันธ์ทางการฑูตกับไต้หวันเพื่อติดตามความเป็นหนึ่งเดียวกับจีนแผ่นดินใหญ่ สิ่งนี้เปลี่ยนไปในช่วงต้นทศวรรษ 2000 เนื่องจากการกระจายตัวทางวัฒนธรรมของฮันรยูมีส่วนช่วยในการสร้างภาพลักษณ์ของเกาหลีใต้ในหมู่ชาวไต้หวันขึ้นมาใหม่ การเปลี่ยนแปลงนี้ส่วนหนึ่งได้รับแรงกระตุ้นจากรัฐบาลเกาหลีใต้ ซึ่งต้องการส่งเสริมไมตรีจิตระหว่างทั้งสองประเทศหลังจากการยุติการทูต ชาวไต้หวันจำนวนมากตั้งข้อสังเกตว่าเพลงยอดนิยมของเกาหลีและละครเกาหลีได้ช่วยส่งเสริมความสนใจใหม่และความสัมพันธ์ที่ดีต่อสุขภาพกับเกาหลีใต้

## อ้างอิง

หมวดหมู่:เคป็อป
หมวดหมู่:ดนตรีในประเทศเกาหลี
หมวดหมู่:แนวดนตรี
หมวดหมู่:ดนตรีป็อป
สภาขุนนางญี่ปุ่น

**สภาขุนนาง** () เป็นสภาสูงของ *สภานิติบัญญัติแห่งสมเด็จพระจักรพรรดิ* หรือรัฐสภาของจักรวรรดิญี่ปุ่น โดยอิโต ฮิโระบุมิ และผู้นำในสมัยเมจิคนอื่นๆ ได้นำรูปแบบของสภาขุนนางของอังกฤษมาใช้ จึงเกิดเป็นสภาขุนนางขึ้นเป็นครั้งแรกในยุคเมจิ

ในปี 1869 รัชสมัยสมเด็จพระจักรพรรดิเมจิ สมาชิกสภาขุนนางได้ประกอบไปด้วย อดีตขุนนางในราชสำนัก, ขุนนางตระกูลฟุจิวะระ รวมไปถึงอดีตไดเมียว ได้เข้าสู่ระบบศักดินาใหม่ที่เรียกว่า *[[คะโซะกุ]]* ซึ่งระบบศักดินานี้แบ่งเป็น 5 ชั้นเหมือนบรรดาศักดิ์ยุโรป 

ภายหลังญี่ปุ่นพ่ายแพ้ในสงครามโลกครั้งที่สอง สหรัฐอเมริกาได้เข้ามาควบคุมญี่ปุ่น และกำหนดให้มีสภาสูงที่มาจาการเลือกตั้งแทนสภาขุนนาง ที่เรียกว่าวุฒิสภา

## สมาชิก
สมาชิกสภาขุนนางจะประกอบด้วย
# มกุฎราชกุมาร ที่พระชนมายุเกิน 18 พรรษา; ดำรงตำแหน่งถาวร
# เจ้าชายชั้นสูง (*[[ราชวงศ์ญี่ปุ่น#ฐานันดรศักดิ์|ชินโน]]*) ทุกพระองค์ และเจ้าชายชั้นล่าง (*[[ราชวงศ์ญี่ปุ่น#ฐานันดรศักดิ์|โอ]]*) ที่พระชนมายุเกิน 20 ;ดำรงตำแหน่งถาวร
# ขุนนางบรรดาศักดิ์ เจ้า และ มาร์ควิส ที่อายุเกิน 25 ปี (เพิ่มเป็น 30 ปีใน ค.ศ. 1925) ดำรงตำแหน่งถาวร
# ขุนนางทุกบรรดาศักดิ์ ที่อายุเกิน 25 ปี (เพิ่มเป็น 30 ปีใน ค.ศ. 1925) ที่ถูกคัดเลือกจำนวน 150 คน; วาระการดำรงตำแหน่ง 7 ปี
# สามัญชน 66 คน คัดเลือกจากบุคคลที่จ่ายภาษีสูงสุด 6,000 คน; วาระการดำรงตำแหน่ง 7 ปี

## รายนามประธานสภาขุนนาง

หลังสงครามโลกครั้งที่สอง สภาขุนนางได้ถูกยกเลิกโดยสหรัฐอเมริกา และได้เปลี่ยนเป็นวุฒิสภา

## ดูเพิ่ม
*บรรดาศักดิ์ยุโรป
*สภาขุนนาง

หมวดหมู่:การเมืองญี่ปุ่น
หมวดหมู่:จักรวรรดิญี่ปุ่น
หมวดหมู่:ยุคเมจิ
*
สลิด (แก้ความกำกวม)

**สลิด** อาจหมายถึง:
* **[[ปลาสลิด]]** หรือ **ปลาใบไม้** () ปลาน้ำจืดในวงศ์ปลากัด ปลากระดี่
* **[[สลิด]]** หรือ **ขจร** () พรรณไม้เถาในวงศ์ตีนเป็ด
บิกตอร์ ราบานาเลส

**บิกตอร์ ราบานาเลส** (Victor Rabanales) หรือ บิกตอร์ มานูเอล ราบานาเลส นักมวยสากลชาวเม็กซิโก เกิดเมื่อ 23 ธันวาคม พ.ศ. 2505 ที่เมือง Hidalgo ประเทศเม็กซิโก สถิติการชก 73 ครั้ง ชนะ 49 (น็อค 26) เสมอ 3 แพ้ 21

## เกียรติประวัติ

* แชมป์เฉพาะกาล WBC รุ่นแบนตั้มเวท 
** ชิง 30 มีนาคม 2535 ชนะคะแนนโดยเทคนิค ลี ยงฮุน ที่ สหรัฐ
** ป้องกันแชมป์ครั้งที่ 1, 16 พฤษภาคม 2535 ชนะน็อค ลุยส์ อัลเบร์โต โอกัมโป ยก 4 ที่ เม็กซิโก
** ป้องกันแชมป์ครั้งที่ 2, 27 กรกฎาคม 2535 ชนะคะแนน โอห์ ชางคยุน ที่ สหรัฐ
*แชมป์โลก WBC รุ่นแบนตั้มเวท
** ชิง 17 กันยายน 2535 ชนะทีเคโอ โจอิจิโร ทัตสึโยชิ ยก 9 ที่ ญี่ปุ่น
** ป้องกันแชมป์ครั้งที่ 1, 25 มกราคม 2536 ชนะคะแนน ดาดอย แอนดูจาร์ ที่ สหรัฐ
** เสียแชมป์ 28 มีนาคม 2536 แพ้คะแนน บย็อง-ยังอิล ที่ เกาหลีใต้
* แชมป์ WBC FECARBOX รุ่นแบนตั้มเวท 
** ชิง 30 ตุลาคม 2544 ชนะคะแนน ซาอุล บริเซโน ที่ เม็กซิโก
** ป้องกันแชมป์ครั้งที่ 1, 12 มิถุนายน 2545 ชนะน็อคดิเอโก อันดราเด ยก 5 ที่ เม็กซิโก
** ป้องกันแชมป์ครั้งที่ 2, 31 ตุลาคม 2545 ชนะคะแนน ไฆเม ออร์ติซ ที่ เม็กซิโก
** เสียแชมป์ 17 กรกฎาคม 2546 แพ้คะแนนโดยเทคนิค ซาอุล บริเซโน ที เม็กซิโก
* เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBC รุ่นแบนตั้มเวท เมื่อ 20 พฤษภาคม 2534 แพ้คะแนน เกรก ริชาร์ดสัน ที่ สหรัฐ
** ชิงแชมป์เฉพาะกาล WBC รุ่นแบนตั้มเวท เมื่อ 22 กรกฎาคม 2536 แพ้คะแนน โจอิจิโร ทัตสึโยชิ ที่ ญี่ปุ่น
** ชิงแชมป์ NABF รุ่นแบนตั้มเวทเมื่อ 17 มิถุนายน 2537 แพ้คะแนน เวย์น แมคคัลลัฟ ที่ สหรัฐ
** ชิงแชมป์โลก WBC รุ่นแบนตั้มเวท เมื่อ 4 กรกฎาคม 2540 แพ้คะแนน ศิริมงคล สิงห์มนัสศักดิ์ ที่ ปัตตานี

## อ้างอิง

* สถิติการชก boxrec.com  
หมวดหมู่:นักมวยสากลชาวเม็กซิโก
หมวดหมู่:แชมป์โลก WBC
หมวดหมู่:บุคคลจากรัฐอิดัลโก
บัณฑิต ทองดี

**บัณฑิต ทองดี** เกิดเมื่อวันที่ 1 มีนาคม พ.ศ. 2514 เป็นผู้กำกับภาพยนตร์ไทย นักเขียนบทภาพยนตร์ และ ผู้ควบคุมการสร้าง มีสโลแกนส่วนตัวคือ "เล่นเอง กำกับเอง" จบการศึกษาจากคณะนิเทศศาสตร์ สาขาวิทยุโทรทัศน์ มหาวิทยาลัยกรุงเทพ เมื่อปี 2536 เริ่มต้นเข้าสู่วงการด้วยการเป็น ผู้ช่วยครีเอทีฟ ฝ่ายมิวสิกวิดีโอ บริษัท อาร์เอส โปรโมชั่น และต่อมาเลื่อนเป็น ผู้กำกับมิวสิกวิดีโอ ต่อจากนั้นได้ย้ายจากอาร์เอสฯ มายังบริษัทบาแรมยู ในเครือ แกรมมี่ เอ็นเตอร์เทนเม้นท์ เป็นหัวหน้าส่วนโปรดักชั่น ฝ่ายมิวสิกวิดีโอ

ในปี 2542 เริ่มผันตัวเองมาสู่ผู้กำกับมิวสิกวิดีโออิสระ และปี 2544 ได้รับงานกำกับละครเรื่อง “ทะเล จำปี ดนตรี ทราย” ทางไอทีวี ละครเทิดพระเกียรติในหลวง 4 ตอนจบเรื่อง “สมบัติพ่อ” ทางช่อง 5 รักห้ามโปรโมท ทาง itv และ ย.ยักษ์ยอดยุ่ง ทางช่อง 3 ปัจจุบัน เป็นผู้กำกับภาพยนตร์ และ Producer ให้กับ บ.บาแรมยู จำกัด

บัณฑิตดำรงตำแหน่งนายกสมาคมผู้กำกับภาพยนตร์ไทย 2 สมัย และเป็นอาจารย์สอนด้านภาพยนตร์ที่มหาวิทยาลัยหลายแห่ง และวิทยากร ผู้ทรงคุณวุฒิด้านภาพยนตร์หลายสถาบัน

## ผลงาน
### ละครโทรทัศน์
* 2552 เซน...สื่อรักสื่อวิญญาณ (ช่อง 5) รับบท บอย (รับเชิญ ตอน รางวัลที่หนึ่ง)
* 2564 ปาฏิหาริย์รักแม่โพสพ (ช่อง 3) รับบท สมบัติ (รับเชิญ)
* 2564 แพศยา (ช่อง PPTVHD36) รับบท (รับเชิญ)
* 2567 บัลลังก์ลูกทุ่ง (ช่อง เวิร์คพอยท์) รับบท พี่อ๊อด (รับเชิญ)

### กำกับภาพยนตร์
* 2545 มนต์เพลงลูกทุ่ง เอฟ.เอ็ม.
* 2546 เฮี้ยน
* 2546 ศพใต้เตียง
* 2549 มนุษย์เหล็กไหล
* 2551 ฝัน-หวาน-อาย-จูบ" (4Romances) (กำกับตอน"อาย")
* 2552 ปายอินเลิฟ
* 2554 พุ่มพวง
* 2566 ดับแสงรวี

### กำกับละครโทรทัศน์
* 2544 ทะเล จำปี ดนตรี ทราย (ช่อง ไอทีวี)
* 2545 สมบัติพ่อ (ละครเทิดพระเกียรติช่อง 5)
* 2546 รักห้ามโปรโมท (ช่อง ไอทีวี)
* 2548 ย.ยักษ์ยอดยุ่ง (ช่อง 3)
* 2552 อุบัติรักข้ามขอบฟ้า 2 (ช่อง 9)
* 2554 โรงงานสำราญใจ (ช่อง ไทยพีบีเอส)
* 2554 โลมา กล้าท้าฝัน (ช่อง 9)
* 2555 ราชินีลูกทุ่ง (ช่อง 8)
* 2555 รักนี้หัวใจมีครีบ (ช่อง 3)
* 2556 ฟ้ากระจ่างดาว หนึ่งในซีรีส์ 3 ทหารเสือสาว (ช่อง 3)
* 2557 คู่ปรับสลับร่าง (ช่อง 3)
* 2557 ครีบนี้หัวใจมีเธอ (ช่อง 3)
* 2558 เลือดมังกร ตอน สิงห์ (ช่อง 3)
* 2558 ปาฏิหาริย์รักข้ามขอบฟ้า (ช่อง 3)
* 2558 Kiss Me รักล้นใจนายแกล้งจุ๊บ (ช่อง ทรูโฟร์ยู)
* 2559 เจ้าเวหา ตอน ฝั่งน้ำจรดฝั่งฟ้า / ผู้ครองฟ้า (ช่อง ทรูโฟร์ยู)
* 2559 บุษบาหน้าตลาด (ช่อง 3)
* 2564 ปาฏิหาริย์รักแม่โพสพ (ช่อง 3)

### สร้างภาพยนตร์
*โคลิก เด็กเห็นผี
*มหาลัยสยองขวัญ
*อนุบาลเด็กโข่ง
*นาคปรก
*Yes or No 1-2
*อาปัติ
*ปากดี (ภาพยนตร์สั้น กระทรวงวัฒนธรรม)

## อ้างอิง

## แหล่งข้อมูลอื่น
* อ๊อด บัณฑิต ทองดี ที่ฐานข้อมูลภาพยนตร์และละครไทย
* เว็บไซต์ Thaifilmdirector.com
* เว็บไซต์ Thaifilmdb.com
* ข้อมูลภาพยนตร์ฝันหวานอายจูบจาก www.4romances.com 

หมวดหมู่:ผู้กำกับภาพยนตร์ชาวไทย
หมวดหมู่:นักเขียนบทภาพยนตร์ชาวไทย
หมวดหมู่:ผู้กำกับละครโทรทัศน์ชาวไทย

หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ